54 Il-MALTI Karnival Solitarju dal-karnival kiesaħ ninża' għarwien u nħalli l-kesħa tal-art taħkimni, immur lura fil-għar li fih xi darba fl-iljieli mbiegħda kont bniedem tassew. Naħrab mill-belt u nimxi ħafi fuq il-blat niggieżi nixrob l-ilma ġieri u nħalli għelm passejja fit-tajn frisk. F'dal-karnival kiesaħ nagħlaq għajnejja u nsodd widnejja u fid-dalma nilmaħ ilwien ħarkiena u nisma' n-noti primordjali 'il bogħod minn dawn jiemi u mkieni banali. ħarġa LXXXIV 2012 55 Nerġa' ntiegħem il-laħam nej tal-bhejjem slavaġ waqt li nimraħ lejn beraħ ix-xagħri, l-iġbla u l-widien, u nberred dat-turmenti ġewwiena biex fl-aħħar nitbissem tbissima ta' vera u nħossni ninħakem minn tal-ħuġġieġa s-sħana 'il bogħod minn dis-siegħa baħnana…